Irumugarrietatik dagoen ikuspegia
**Euskal Herria Mendi Erronka** (**EHME**) 2014an sortutako luzera handiko mendi lasterketa bat da. 67 kilometro ditu, eta 7200 metroko desnibela. Nafarroa Garaiaren ipar-mendebaldean egiten da; izan ere, Leitzan hasten eta bukatzen da, Araizko, Beteluko, Larraungo eta Lekunberriko mendietatik igarota. Mendizaletasuna eta euskara bultzatzeko asmoa du.

Ibilbidea
---------

EHME lasterketak 67 bat kilometroko luzera du, eta 7.200 metroko desnibela. Leitzatik hasi eta Aresora joaten da. Ondoren, Arribera iristen da. Arribeko mendietatik barrena Betelu herrira heltzen da. Herri honetatik, San Migel mendilerroa zeharkatuz eta kilometro bertikala eginez, Mugirora iristen da, eta hortik Lekunberrira. Azken herri horretatik falta diren mendi eta toki bitxietatik igaroz, berriro ere Leitzara iristen da. Mendi Erronkako ibilbide guztia edo ia guztia mendiz da.

Boluntarioak
------------

Lau boluntario talde aritzen dira antolakuntza lanetan: biltegiko taldea, paella egiten duen taldea, anoa guneetako taldea eta paella banatzen duena.

### Biltegiko taldea

Talde horretako kideen lana bi zatitan banatzen da: astean zeharrekoa eta egun bat lehenagokoa. Astean zehar motxilak betetzen dituzte, jelak, kamisetak eta abar sartuta; eta egun bat lehenago, plazan korrikalari bakoitzari bere motxila ematen diote.

### Paella egiten duen taldea

700 korrikalarientzat paella egiten dute. Goizean goiz joaten dira plazara, eta hor aritzen dira lanean azken korrikalaria etorri arte.

### Anoa guneetako taldea

Talde hau mendian egoten da, eta korrikalariak etortzen direnean eskatzen diotena ematen diete. Bi anoa mota daude: likidoa, eta likidoa eta solidoa. Likidoetan, edaria bakarrik egoten da; eta bestean, berriz, edariaz gain janaria ere egoten da; gominolak, fruitu lehorrak, fruta... Anoa bakoitzak arduradun bat dauka, gauzak ekarri eta eramateko, dena antolatzeko, eta zerbait sobratzen bada plazara eramateko.

### Paella banatzen duen taldea

Korrikalari guztiak helmugara iristen direnean haiei janaria ematea da taldearen helburua. Hainbeste korrikalari izaten dira, taldeko kideak txandatuz joan behar izaten dira, nekearen nekeaz. Talde honek guztia oso azkar egin behar izaten du, korrikalariek eskatutakoa ahalik eta azkarren ekartzea dute eginkizuna.

Palmaresa
---------

| Urtea | Gizonezkoa | Denbora | Emakumezkoa | Denbora |
| --- | --- | --- | --- | --- |
| 2013 | Euskal Herria Anjel Arrieta | 6:45:51 | Euskal Herria Leire Agirrezabalaga | 8:24:08 |
| 2014 | Euskal Herria Iker Karrera | 6:34:11 | Euskal Herria Leire Fernandez | 8:02.36 |
| 2015 | Euskal Herria Daniel Agirre | 6:42:54 | Euskal Herria Elena Calvillo | 8:23:02 |
| 2016 | Euskal Herria Julen Martinez de Estibariz | 7:03:23 | Euskal Herria Oihana Kortazar | 7:55:02 |
| 2017 | Espainia Álvaro Ramos | 6:56:46 | Euskal Herria Irene Guembe | 8:30:41 |
| 2018 | Euskal Herria Raul Macarro | 6:59:52 | Euskal Herria Izaskun Zubizarreta | 8:32:38 |
| 2019 | Euskal Herria Ion Azpiroz | 6:45:07 | Euskal Herria Uxue Fraile | 8:04:36 |
| 2020-2021 | ez zen jokatu |
| 2022 | Euskal Herria Ugaitz Artola | 6:56:49 | Euskal Herria Oihane Perez | 8:18:32 |
| 2023 | Euskal Herria Ander Iñarra | 6:34:37 | Euskal Herria Oihana Azkorbebeitia | 7:54:59 |

Erreferentziak
--------------

1. ↑    SA, Baigorri Argitaletxea.  (2019-05-20). «Uxue Fraile eta Ion Azpiroz txapel banaren jabe» *GARA* (Noiz kontsultatua: 2023-06-04).
2. ↑    «Ugaitz Artola eta Oihana Zubillaga protagonistak, Euskal Herria Mendi Erronkan - Tolosaldea» *Tolosaldeko ataria* (Noiz kontsultatua: 2023-06-04).
3. ↑   **(Gaztelaniaz)** N.G.  (2023-06-04). «Ander Iñarra gana la Euskal Herria Mendi Erronka» *Noticias de Gipuzkoa* (Noiz kontsultatua: 2023-06-04).

Kanpo estekak
-------------

* Lasterketaren webgunea

|  |  |
| --- | --- |
| Autoritate kontrola | 
* **Wikimedia proiektuak**
* Wd Datuak: Q65216151

 |

* Wd Datuak: Q65216151